
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 634 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 

Έγκριση κατάταξης και χαρακτηρισμού της με αρ. 

8 α Ν.Ε.Ο Κορίνθου - Πατρών ως Αυτοκινητόδρο¬ 
μου και εφαρμογής του π.δ. 209/1998. 1 

Ανάκληση της υπ’ αριθμ. Δ12/0/34529/12.9.1996 - ΦΕΚ 
1091 Δ 717.9.1996 απόφασης επίσπευσης από το 
Δημόσιο για τη βελτίωση - διαπλάτυνση στη συμ¬ 
βολή των οδών: α) Ερμου - Αλατσάτων - Τσαλ- 
δάρη και β) Γρεβενών - Τζαβέλλα -Κονδύλη στο 

Δήμο Νίκαιας. 2 

Έγκριση καθορισμού οριοθέτησης τμήματος του χει¬ 
μάρρου «Ξηρορέματος» από την εκβολή του Χ.Θ. 
0.000 μ - Χ.Θ. 1.052 μ του Δήμου Ρίου Ν. Αχαΐας. 3 
Κήρυξη αναδασωτέας έκτασης 0,633 στρέμ. στη θέση 
«Νεκροταφείο» Περιφέρειας Δ.Δ Βαρβάσαινας Δή¬ 


μου Πύργου Ν . Ηλείας. 4 

ΑΠΟΦΑΣΕΙ Σ 

Αριθμ. ΟΑΠ/Β2/οικ/15815 (1) 


Έγκριση κατάταξης και χαρακτηρισμού της με αρ. 8α 
Ν.Ε.Ο Κορίνθου - Πατρών ως Αυτοκινητόδρομου και 
εφαρμογής του π.δ. 209/1998. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του άρθρου 90 του «Κώδικα για την Κυβέρνηση 
και Κυβερνητικά Όργανα», όπως κωδικοποιήθηκε με το 
άρθρο πρώτο του π.δ. 63/2005). 

2. Του π.δ. 910/1977 «Περί οργανισμού ΥΠΔΕ». 

3. Του π.δ/τος 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε. του Υπουργείου Περιβάλλοντος, 
Χωροταξίας και Δημοσίων Έργων». 

4. Των τροποποιητικών / συμπληρωματικών των προ- 
αναφερόμενων π.δ/των 293/1991 και 167/1992, καθώς και 
των σχετικών Εγκυκλίων εφαρμογής τους. 

5. Του ν. 1959/1991 «Για τις Οδικές Μεταφορές, τις 
Επικοινωνίες και άλλες διατάξεις». 

6. Του π.δ/τος 71/1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες της Γ.Γ.Δ.Ε. του Υπουργείου Περιβάλλοντος, 
Χωροταξίας και Δημοσίων Έργων». 


25 Ιουλίου 2006 

7. Του ν. 1418/1984 «ΔημόσιαΈργα και ρυθμίσεις συνα¬ 
φών θεμάτων», όπως αυτός τροποποιήθηκε, συμπληρώ¬ 
θηκε και ισχύει, καθώς και του π.δ. 609/1985 «Κατασκευή 
Δημοσίων Έργων» και των λοιπών π.δ. που εκδόθηκαν 
σε εκτέλεση του ν. 1418/1984 . 

8. Του π.δ. 209/1998 «Λήψης μέτρων για την ασφάλεια 
της υπεραστικής συγκοινωνίας» και του π.δ. 221/1999 
με το οποίο αντικαταστάθηκε η παρ.1 του άρθρου 3 
του πρώτου. 

9. Της υπ’ αριθμ. Δ16α/04/773/29.11.1990 κοινής από¬ 
φασης του Υπουργού Προεδρίας και του Αν. Υπουργού 
Περιβάλλοντος, Χωροταξίας και ΔημοσίωνΈργων «Περί 
εξαιρέσεως Διοικητικών πράξεων ή εγγράφων από τον 
κανόνα των τριών υπογραφών». 

10. Του ν. 653/1977 «Περί υποχρεώσεως των παρόδιων 
ιδιοκτητών για την διάνοιξη εθνικών οδών κ.λ.π.» όπως 
τροποποιήθηκε και συμπληρώθηκε μέχρι σήμερα και 
το π.δ. 929/1979 «Περί εκτελέσεως του άρθρου του ν. 
653/1977. 

11. Της παρ. 5 του άρθρου 1 του ν. 2503/1997 με την 
οποία διατηρούνται από τον Υπουργό Περιβάλλοντος, 
Χωροταξίας και ΔημοσίωνΈργων οι αρμοδιότητες σχε¬ 
τικά με τα έργα των ΕΥΔΕ. 

12. Της υπ’ αριθμ. 4881/2004 (ΦΕΚ 754/19.5.2004 τεύ¬ 
χος Β') απόφασης του Πρωθυπουργού και του Υπουρ¬ 
γού Περιβάλλοντος, Χωροταξίας και ΔημοσίωνΈργων 
με την οποία ανατέθηκε η άσκηση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και ΔημοσίωνΈργων Θ. Ξανθόπουλο και Σ. Κα- 
λογιάννη, όπως τροποποιήθηκε και ισχύει με την υπ’ 
αριθμ. Δ17α/08/83/Φ.2.2.1/8.6.2005 (Φ.Ε.Κ 802/13.6.2005 
τεύχος Β') απόφαση του Πρωθυπουργού και Υπουργού 
Περιβάλλοντος, Χωροταξίας και ΔημοσίωνΈργων. 

13. Του π.δ. 340/2002 (ΦΕΚ 283 Α721.11.2002) «Σύστα¬ 
ση Ειδικής Υπηρεσίας ΔημοσίωνΈργων (ΕΥΔΕ) για τη 
μελέτη, κατασκευή και λειτουργία Οδικών Αξόνων με 
Παραχώρηση (ΕΥΔΕ / ΟΑΠ)». 

Αφού λάβαμε υπόψη: 

1. Τις διατάξεις του άρθρου 14 του ν. 1349/1983 (ΦΕΚ 52 
Α'), του άρθρου 99 του ν. 1892/1990 (ΦΕΚ 101 Α731.7.1990), 
του άρθρου 4 του ν. 2052/1992 (ΦΕΚ 94 Α'/5.6.1992) κα¬ 
θώς και της υπ’ αριθμ. 62555/5072/10.10.1990 (ΦΕΚ 561 
Δ712.10.1990) απόφασης Υπουργού Περιβάλλοντος, 
Χωροταξίας και ΔημοσίωνΈργων με την οποία προσ¬ 
διορίσθηκαν οι οδικοί άξονες που αποτελούν το Βασικό 
Οδικό Δίκτυο των νομών Κορινθίας και Αχαΐας. 

2. Τις διατάξεις του ν. 3155/1955 «Περί κατασκευής και 
συντηρήσεως οδών». 

3. Τις διατάξεις του β.δ. 9/1955 «Περί καθορισμού των 
Εθνικών Οδών κατά τις διατάξεις του ν. 3155/1955». 

4. Τις διατάξεις του άρθρου 25, παράγραφος 3 του 
ν. 1418/1984 «Δημόσια έργα και ρυθμίσεις συναφών θε¬ 
μάτων», όπως αυτός τροποποιήθηκε, συμπληρώθηκε 
και ισχύει. 

5. Τις διατάξεις του ν. 614/1977 (Κ.Ο.Κ) όπως έχει τρο¬ 
ποποιηθεί και ισχύει. 

6. Την υπ’ αριθμ. ΔΜΕΟ/ε/οικ/779/24.7.1995 (ΦΕΚ 800 
Β') απόφαση Υπουργού Περιβάλλοντος, Χωροταξίας και 
Δημοσίων Έργων, με την οποία εγκρίθηκε η κατάταξη 
του Εθνικού Οδικού Δικτύου Πελοποννήσου στις κατη¬ 
γορίες Βασικό (Πρωτεύον), Δευτερεύον και Τριτεύον 
Εθνικό Οδικό Δίκτυο. 

7. Την υπ’ αριθμ. 1692/1996/ΕΕ/23.7.1996 απόφαση του 
Ευρωπαϊκού Κοινοβουλίου και του Συμβουλίου περί 
κοινοτικών προσανατολισμών για την ανάπτυξη του 
Διευρωπαϊκού Δικτύου Μεταφορών (1_ 228/1/9.9.1996) με 
την οποία μεταξύ άλλων σημαντικοί άξονες της Χώρας 
μας (μεταξύ των οποίων και ο άξονας Κόρινθος - Πά¬ 
τρα - Πύργος - Τσάκωνα) εντάχθηκαν στο Διευρωπαϊκό 
Δίκτυο. 

8. Την υπ’ αριθμ. Δ1Α/0/14/74/ο.ε. 30.12.1997 απόφα¬ 
ση του Υπουργού Περιβάλλοντος, Χωροταξίας και 
Δημοσίων Έργων, με την οποία ο άξονας Κόρινθος - 
Πάτρα χαρακτηρίστηκε σαν έργο Εθνικού Επιπέδου. 

9. Την παράγραφο 3 του άρθρου 25 του νόμου 1418/1984 
σύμφωνα με την οποία σε περίπτωση αμφιβολίας σχε¬ 
τικά με τον χαρακτηρισμό τμημάτων οδών ως Εθνικών 
ο καθορισμός γίνεται με απόφαση του Υπουργού Δη¬ 
μοσίων Έργων που δημοσιεύεται στην Εφημερίδα της 
Κυβερνήσεως. 

Και επειδή: 

1. Ο Οδικός Άξονας Κόρινθος - Πάτρα μήκους 120 πε¬ 
ρίπου χλμ έχει ενταχθεί στο Διευρωπαϊκό Δίκτυο. 

2. Για τον παραπάνω άξονα έχουν ολοκληρωθεί οι 
μελέτες για μετατροπή του σε Αυτοκινητόδρομο. 

3. Με την υπ’ αριθμ. ΔΜΕΟ/ε/οικ/779/24.7.1995 απόφα¬ 
ση εγκρίθηκε η κατάταξη του οδικού άξονα: Κόρινθος 
- Πάτρα στο πρωτεύον Εθνικό Δίκτυο. 

4. Έχουν εγκριθεί οι Περιβαλλοντικοί όροι για τον νέο 
Αυτοκινητόδρομο Κόρινθος-Πάτρα, αποφασίζουμε: 

α. Κατατάσσουμε τον οδικό Αξονα Κόρινθος-Πάτρα στο 
Βασικό (Πρωτεύον) Εθνικό Οδικό Δίκτυο της χώρας. 

β. Χαρακτηρίζουμε ως Αυτοκινητόδρομο την με αρ. 
8α Νέα Εθνική Οδό Κορίνθου - Πατρών. 

γ. Την εφαρμογή του π.δ. 209/1998 σε ότι αφορά την 
έκδοση οικοδομικών αδειών και την εκτέλεση οικοδο¬ 
μικών εργασιών στην ζώνη του νέου έργου όπως αυτή 
προωθείται για απαλλοτρίωση. 

δ. Ως ελάχιστες αποστάσεις, για τον Αξονα Κόρινθος- 
Πάτρα, τις κατά περίπτωση αναφερόμενες στο άρθρο 
2 του π.δ. 209/1998. 

ε. Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθμ. Δ12/01/39260 (2) 

Ανάκληση της υπ’ αριθμ. Δ12/0/34529/12.9.19 096 - ΦΕΚ 
1091 Δ'/17.9.1996 απόφασης επίσπευσης από το Δη¬ 
μόσιο για τη βελτίωση - διαπλάτυνση στη συμβολή 
των οδών: α) Ερμού - Αλατσάτων - Τσαλδάρη και β) 
Γρεβενών - Τζαβέλλα -Κονδύλη στο Δήμο Νίκαιας. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1. Τα διατάγματα ρυμοτομίας: 14.4.1989 ΦΕΚ 284 
Δ715.5.1989, 5.10.1989 ΦΕΚ 663 Δ'/23.10.1989, 27.1.1993 
ΦΕΚ 112 Δ'/17.2.1993, 22.4.1974 ΦΕΚ 195 Δ723.7.1974 τ. Δ', 
24.5.1993 -ΦΕΚ 647 Δ716.6.1993. 

2. Τις διατάξεις του ν.δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και 
οικοδομής αυτών» (ΦΕΚ 228/16.8.1923 τ. Α'). 

3. Τις διατάξεις του ν. 653/1977 «περί υποχρεώσεως των 
παρόδιων ιδιοκτητών κλπ.» (ΦΕΚ 214/5.8.1977 τ. Α'), όπως τρο¬ 
ποποιήθηκαν και ισχύουν σήμερα, με τους ν. 947/1979 ΦΕΚ 
169/26.7.1979 τ. Α' και 960/1970 ΦΕΚ 194/25.8.1979 τ. Α'. 

4. Τις διατάξεις του άρθρου 25 παρ. 4 του ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του π.δ/τος 69/8.2.1988 ΦΕΚ 28/16.2.1988 
για τον Οργανισμό της Γ ενικής Γ ραμματείας Δημοσίων 
Έργων. 

6. Τις διατάξεις του ν.δ. 632/1970 όπως αντικαταστάθη- 
κε με τις διατάξεις του ν.δ. 1143/1972 (ΦΕΚ 64Α'/1972). 

7. Την υπ’ αριθμ. Δ16α/04/773/29.11.1990 (ΦΕΚ 746/ 
Β'/30.11.1990) κοινή απόφαση, των Υπουργών Προεδρίας 
και Αναπλ. Περιβάλλοντος, Χωροταξίας και Δημοσίων 
Έργων «Περί εξαιρέσεως Διοικητικών Πράξεων και εγ¬ 
γράφων από τον κανόνα των τριών υπογραφών» που 
κοινοποιήθηκε με την εγκύκλιο 2. 

8. Την υπ’ αριθμ. 4881/19.5.2004 απόφαση Πρωθυπουργού 
& Υπουργού Περιβάλλοντος, Χωροταξίας και Δημοσίων 
Έργων, ανάθεσης αρμοδιοτήτων στους Υφυπουργούς 
Περιβάλλοντος, Χωροταξίας και ΔημοσίωνΈργων Θεμι¬ 
στοκλή Ξανθόπουλο και Σταύρο Καλογιάννη και την υπ’ 
αριθμ. Δ17/α/08/83/Φ.2.2.1/8.6.2005 (ΦΕΚ Β'802/13.6.2005) 
τροποποίηση αυτής. 

9. Την υπ’ αριθμ Δ12/0/34529/12.9.1996 απόφαση επί¬ 
σπευσης στο ΦΕΚ 1091 Δ'/17.9.1996. 

10. Την υπ’ αριθμ. 901/1998 απόφαση του Μον. Πρωτ. 
Πειραιά. 

11. Την από 23.8.1999 αυτοδίκαιη ανάκληση της υπ’ 
αριθμ. Δ12/0/34529/12.9.1996 απόφασης λόγω λήξης του 
Ιδμηνου, αποφασίζουμε: 

Την ανάκληση της υπ’ αριθμ. Δ12/0/34529/12.9.1996 
(ΦΕΚ 1091 Δ'/17.9.1996) απόφασης επίσπευσης από το 
Δημόσιο για τη βελτίωση - διαπλάτυνση στυ συμβο¬ 
λή των οδών: α) Ερμού - Αλατσάτων - Τσαλδάρη και 
β) Γ ρεβενών - Τζαβέλλα -Κονδύλη στο Δήμο Νίκαιας, 
διότι δεν επήλθε συντέλεση της απαλλοτρίωσης εντός 
του προβλεπόμενου χρόνου (Ιδμηνου), σύμφωνα με το 
άρθρο 1 του ν. 2882/2001 - ΦΕΚ 17Α'/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 3 Ιουλίου 2006 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5815 


Αριθμ. 5140 (3) 

Έγκριση καθορισμού οριοθέτησης τμήματος του χειμάρ¬ 
ρου «Ξηρορέματος» από την εκβολή του Χ.Θ. Ο.ΟΟΟμ 
- Χ.Θ. 1.052 μ του Δήμου Ρίου Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το ν. 3200/1955 περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστά- 
θηκε με τις διατάξεις της παρ. 5 του άρθρου 33 του ν. 
1832/1989. 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του Υπουργείου 
Περιβάλλοντος, Χωροταξίας και ΔημοσίωνΈργων «Αστυ¬ 
νόμευση ρεμάτων και συντήρηση αντιπλ/κών έργων». 

6. Το ν. 3010/2002 «Εναρμόνιση του ν. 1650/1986 με τις 
οδηγίες 97/11 ΕΈ & 96/61 Ε.Ε διαδικασία οριοθέτησης 
και ρυθμίσεις θεμάτων για τα υδατορέματα και άλλες 
διατάξεις». 

7. Την υπ’ αριθμ. 9622/2.9.2002 απόφαση του Γεν. Γραμ- 
ματέα Περιφέρειας Δυτικής Ελλάδας «περί αναθέσεως 
μέρους των αρμοδιοτήτων Γεν. Γραμματέα στο Διευ¬ 
θυντή ΔημοσίωνΈργων». 

8. Το από 17.4.2006 απόσπασμα από το πρακτικό αρ. 
5/2006 της συνεδρίασης του Δημοτικού Συμβουλίου 
του Δήμου Ρίου Ν. Αχαΐας (αρ. απόφασης 86/2006) που 


αποφασίζει ομόφωνα για την οριοθέτηση τμήματος 
του χειμάρρου «Ξηρορέματος» Δήμου Ρίου Ν. Αχαΐας 
όπως αυτή φαίνεται στα από Μαΐου 2006 Τοπογρα- 
φικά Διαγράμματα και στην Υδρολογική - Υδραυλική 
και Περιβαλλοντική μελέτη που συνέταξε η ΜΕΔΕ Β. 
Χριστόπουλος - Α. Αλεβίζος - Η. Κέντρος Ε.Ε. και θε¬ 
ώρησε η Δ/νση Τεχνικών Υπηρεσιών της Νομαρχιακής 
Αυτ/σης Αχαΐας. 

9. Το υπ’ αριθμ. Η. 3557/5.6.2006 έγγραφο της Δ.Τ.Υ. 
Ν. Αχαΐας με το οποίο μας διαβίβασε την από Μαΐου 
2006 Τεχνική Έκθεση Υδρολογικής - Υδραυλικής και 
Περιβαλλοντικής μελέτης των προαναφερόμενων με¬ 
λετητών και Τοπογραφικά διαγράμματα (οριζοντ. 1.11.2 
& 1.3) στα οποία σημειώνονται με μπλε γραμμή (γραμμή 
οριοθέτησης) που καθορίζεται από τους αριθμούς 1, 2, 

3.113,114 & 115 και κόκκινη γραμμή (γραμμή πλημμύρας) 

οι οριογραμμές καθορισμού της οριοθέτησης τμήματος 
του χειμάρρου «Ξηρορέματος» Δήμου Ρίου Ν. Αχαΐας 
όπως τα παραπάνω ελέγχθηκαν και θεωρήθηκαν από 
την υπόψη Υπηρεσία (ΔΤΥ Ν. Αχαΐας), αποφασίζουμε: 

Εγκρίνουμε τον καθορισμό των οριογραμμών του τμή¬ 
ματος του χειμάρρου «Ξηρορέματος» Δήμου Ρίου Ν. 
Αχαΐας που φαίνονται στα τοπογραφικά διαγράμματα 
με μπλε και κόκκινη γραμμή και σημειώνονται με τους 
αριθμούς που αναγράφονται στην παραπάνω παράγρα¬ 
φο 9, όπως αυτές καθορίστηκαν από την Υδρολογική 
-Υδραυλική μελέτη που συντάχθηκε από την ΜΕΔΕ Β. 
Χριστόπουλος - Α. Αλεβίζος - Η. Κέντρος Ε.Ε. κ.λ.π., ελέγ¬ 
χθηκαν και θεωρήθηκαν από την Δ.Τ.Υ. Νομού Αχαΐας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Ιουνίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

Αριθμ. 1598 (4) 

Κήρυξη αναδασωτέας έκτασης 0,633 στρέμ. στη θέση 
«Νεκροταφείο» Περιφέρειας Δ.Δ. Βαρβάσαινας Δή¬ 
μου Πύργου Ν . Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Τις δ/ξεις για τη δ/κή αποκ/ση το ν. 2503/1997 και 
την υπ’ αριθμ. 18655/1998 απόφαση Γενικού Γραμματέα 
Περιφέρειας Δυτικής Ελλάδος. 

2) Τις δ/ξεις του αρθ. 117 παρ. 3 του Συντάγματος 
της χώρας. 

3) Τις δ/ξεις του ν. 998/1979 «περί προστασίας των 
Δασών κ.λπ.» και ειδικότερα τα αρθ. 41 παρ. 1, 38 παρ. 
8 & ν. 2040/1992 αριθ. 12 παρ. 3. 

4) Τιςδ/γες του Υπουργείου Γεωργίας16417/1180/6.7.1980, 
18247/3049/24.2.1983 και 85144/1468/9.9.1992. 

5) Την υπ’ αριθμ. 1639/15.5.2005 πρόταση του Δασαρ¬ 
χείου Πύργου που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε από την εκ- 
χέρσωση που έκανε ο Δημήτριος Σπ. Ζαχαρόπουλος, 
κάτοικος Βαρβάσαινας κατά το μήνα Μάρτιο του 2006 
και επιβάλλεται η εκ νέου δάσωσή της. Η πράξη διαπι¬ 
στώθηκε την 2.5.2006. 

6) Το γεγονός ότι από την εκτέλεση της παρούσας 


δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημιουρ- 
γία με φυσική αναγέννηση της δασικής βλάστησης που 
καταστράφηκε με εκχέρσωση από τον ανωτέρω, την 
Δημόσια δασική έκταση εμβαδού 0,633 στρεμ. που βρί¬ 
σκεται στη θέση «Νεκροταφείο» Περιφέρειας Δημ. Δια¬ 
μερίσματος Βαρβάσαινας Δήμου Πύργου Ν. Ηλείας. 

Προσδιορίζεται από τα στοιχεία σχεδιαγράμματος 
και έχει όρια: 

Ανατολικά: Με πρανές που δημιουργήθηκε απ’ την 
εκχέρσωση και πάνω απ’ αυτό με δάσος Χαλεπίου Πεύ- 
κη ς . 

Δυτικά: Με πρανές καλυμμένο με θάμνους και εν συ¬ 
νεχεία με δρόμο. 

Βόρεια: Με δάσος Χαλεπίου Πεύκης. 

Νότια: Με δρόμο (προς εκκλησία). 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 27 Ιουνίου 2006 

Με εντολή Γενικού Γραμματέα Περιφέρειας 
Ο Αναπληρωτής Γ ενικός Δ/της 

ΧΡΗΣΤΟΣ ΓΙΩΤΣΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Γ.β τεχνικού; λόχου; στο σχεδιάγραμμα 
έχινε σμίκρυνση κατά -ποσοστά % 

